Susanne Nielsson er opvokset i en svømmeinteresseret familie i [[Malling]] syd for [[Aarhus]], og hendes mor, Birgit Schultz Nielsen, er tidligere Danmarksmester i svømning.
Susanne Nielsson fik sit gennembrud i en meget ung alder, hun var bare 12 år gammel, da hun vandt sit første danske seniormesterskab. Den [[Norge|norske]] svømmetræner [[Hallbjørn Stenhaug]] blev hendes træner i [[1973]], da han blev ansat i hendes klub AGF. Han var derefter hendes træner frem til [[Sommer-OL 1980|De Olympiske Lege 1980]], med undtagelse af en kort afbrydelse i [[1978]].
Stenhaug introducerede helt nye træningsmetoder i [[Danmark]]. Susanne Nielsson trænede op til 12 gange om ugen og mellem 10-12 [[km|kilometer]] om dagen og enkelte dage 20 kilometer. Hun var den første danske svømmer, som trænede så omfattende, og resultaterne kom hurtigt. Hun deltog i sit første [[OL]] som 16-årig i [[Sommer-OL 1976|Montreal 1976]]. Her blev hun slået ud i de indledende heat på begge brystsvømningsdistancerne. Det store internationale gennembrud kom året efter, hvor det blev til EM-sølv, efterfugt af VM-bronze året derpå. Karrierens højdepunkt var OL-bronze ved [[Sommer-OL 1980|OL i 1980]] i [[Moskva]]. På 100 meter blev hun kun overgået af [[DDR]]s [[Ute Geweniger]] og [[Sovjetunionen]]s [[Elvira Vasilkova]]. Det blev også til en 4. plads på 200 meter, tidsmæssigt 36 hundreddele fra bronze og kun overgået af tre sovjetiske svømmere. Det var Susanne Nielsson uheld, at hun var på toppen i en periode, da kvindernes svømning var totalt domineret af [[Østtyskland|østtyske]] og [[Sovjetunionen|sovjetiske]] svømmere.
 
Susanne Nielsson vandt i perioden [[1974]]-[[1983]] mere end 90 danmarksmesterskaber og satte over 100 danske rekorder. Af disse var to uofficielle verdensrekorder. Først i [[30. juli]] [[2002]] blev hendes sidste danske rekord overgået: [[Majken Thorup Toft]] fra [[Aalborg Svømmeklub]] svømmede 100 meter brystsvømning på 1.10,33, hvilket slettede den gamle rekordtid på 1.11,16, som Susanne Nielsson havde sat helt tilbage i OL-finalen [[1980]]. Hendes rekord fra dengang fik altså lov at stå som dansk rekord i 22 år.
Levende_personer Sport